NaiveNeuron/SloPal huggingface dataset:
Kočiš, Eduard, poslanec NR SR (2022-03-24):
Veľmi pekne ďakujem za slovo, pán predsedajúci. Pán kolega Nemec, veľmi pekne ďakujem, že si sa prihlásil tiež ako bývalý vrcholový športovec do tejto debaty so svojimi postrehmi. Spomenul si viacero takých bodov, čiže skúsim ísť tak kontinuálne, na teba nadviazať. Áno, súhlasím, špecializácia samostatnej telesnej výchovy, dávno je to za nami, už to dávno nefunguje. Momentálne, ak chce niekto študovať telesnú výchovu, je to v takej trojkombinácii – telesná výchova, trénerstvo, pedagogika. Je to síce zvláštna kombinácia, ale zaujímavá. Samostatná telesná výchova sa už neštuduje, je to na... neštuduje na vysokej škole, je to na škodu veci. Prvý – štvrtý ročník základnej školy, samozrejme, jemná motorika u dieťaťa, ktoré chce písať, to už by sme mali budovať nejakým spôsobom v materskej škole, ale tá základná fyzická zdatnosť, tie základné motorické pohyby v tom tele začínajú naozaj na jedna – štyri a je viac ako úsmevné, ak, tým sa nechcem dotknúť teraz ani žiadnej ženy, ani žiadnej učiteľky, ale je viac ako úsmevné, ak telesnú výchovu, samozrejme, dajú učiť učiteľke, ktorá má jedna – štyri, tá učí všetko, tá učí všetko. Keby jej, bol predmet rozkladanie ohňa, tak bude učiť aj toto, lebo musí. Ale je to naozaj úsmevné, ak učiteľka, ktorá nie je prispôsobená, tak to nazvem nonšalantne, nedokáže urobiť ani kotúľ jednoduchý, a tá im bude podľa knihy nejakým spôsobom listovať strany, že deťúrence, asi takto by ste to mali urobiť. Čiže minimálne smiešne, minimálne aj pre tú samotnú osobu trápne. Čiže týmto zákonom by sme to vedeli nejakým spôsobom odstrániť. Branná výchova, super poznámka. Ak som so svojimi žiakmi riešil tieto veci, tak mnohí hľadali srdce na pravej strane. Práca s buzolou alebo s kompasom je pre nich španielska dedina, o plynovej maske nevedeli nič. A čo sa týka renty v športe, tak tu musím poukázať na skvelý zákon, ktorý majú v Ruskej federácii, kde všetci olympijskí víťazi a majstri sveta majú úžasné výhody v... (Prerušenie vystúpenia časomerom.)
Laššáková, Jana, podpredsedníčka NR SR (2015-11-27):
Pán poslanec, toto nie je naozaj už procedurálny návrh.
Krajčí, Marek, minister zdravotníctva SR (2020-05-12):
Ďakujem veľmi pekne za slovo. Ctené panie poslankyne, páni poslanci, predložený návrh na skrátené legislatívne konanie sa predkladá s cieľom urýchleného prijatia zákona, ktorým sa mení a dopĺňa zákon (zaznievanie gongu) č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony s cieľom predísť ohrozeniu základných ľudských práv a slobôd a vzniku značných hospodárskych škôd v dôsledku ochorenia COVID-19 spôsobených koronavírusom SARS-kou 2 na území Slovenskej republiky. Zo zákona vyberám len niektoré dôležité state, pre ktoré je skrátené legislatívne konanie dôležité, aby ste ho prijali a o to vás chcem aj požiadať. Návrh zákona dočasne upravuje vzťahy, práva a povinnosti v najzasiahnutejších oblastiach poskytovania zdravotnej starostlivosti, financovania poskytovania zdravotnej starostlivosti a verejného zdravotníctva. Zameriava sa najmä úpravou vykonávania kontrolnej činnosti financovania verejného zdravotného poistenia, automatizovania elektronizácie niektorých špecifických procesov, spriechodnenia mechanizmov, cez ktoré bude možné dofinancovanie poskytovateľov zdravotnej starostlivosti, ktorých (zaznievanie gongu) činnosť bola počas krízovej situácie značne ovplyvnená a dofinancovanie zdravotných poisťovní, ak to bude potrebné. Najdôležitejšou snahou návrhu zákona je pripraviť oblasť poskytovania zdravotnej starostlivosti na možný scenár, keď v dôsledku neúnosného rozšírenia počtu pacientov s ochorením COVID-19 alebo osôb v druhej vlne, ktorým pre rôzne karanténne opatrenia nie je alebo nebude možné poskytnúť zdravotnú starostlivosť bežným spôsobom v snahe ochrániť pacienta aj zdravotníckych pracovníkov, návrh zákona priestorovo, personálne aj finančne oddeľuje tzv. biele od červených zón. Počas krízovej situácie sa takisto umožňuje vykonávanie dočasnej odbornej stáže občanov z tretích krajín, ktorí nemajú uznanú odbornú kvalifikáciu s cieľom personálneho posilnenia poskytovateľov ústavnej zdravotnej starostlivosti, najmä z regiónov s nedostatkom zdravotných pracovníkov. Vážené pani poslankyne, páni poslanci, dovoľte ma požiadať, aby ste schválili skrátenie legislatívneho návrhu zákona. Ďakujem veľmi pekne.
J. Kvorka, poslanec: (2008-02-13):
Po ďalšie vám chcem povedať, že všetci, ktorí tu sedia a zamýšľajú sa a myslia to poctivo a rozumne s prerokúvaním tejto zmeny, musia pochopiť, že vám nejde o nápravu a o zmenu, ktorá je potrebná, ale že vám ide v prvom rade o spochybňovanie občanov, ktorí majú možnosť sledovať prenos z tohto vystúpenia v nočných hodinách, aby nepoznali pravdu, pravdu, ktorá sa tu prerokováva a ktorá je tuná nastolená. To je účel z vašej strany, ktorý sa tu snažíte všetci jeden po druhom navádzať do programu. Po ďalšie je potrebné asi povedať, že keby ste boli vy ako vláda, ktorí ste pripravovali druhý kapitalizačný pilier, pripravili pre občanov zrozumiteľne a povedali tým občanov, tak by sme sa dneska nemuseli baviť o zhruba 700-tisíc občanoch alebo o občanoch, ktorí dosahujú vek osemdesiat a nad osemdesiat rokov, že čo ich čaká. Tí občania, keby boli zrozumiteľne vedeli, čo ich čaká a čo ich neminie, tak by nikdy, nikdy v tomto druhom pilieri neboli dnes zaevidovaní a myslím si, že by do tohto piliera ani nikdy nevstúpili. Ďakujem pekne.
Sulík, Richard, predseda NR SR (2011-06-17):
Pán poslanec Zajac.
Bugár, Béla, podpredseda NR SR (2018-06-19):
Prezentujme a hlasujeme. (Hlasovanie.) Prítomných 143 poslancov, za 12, proti 45, zdržalo sa 86 poslancov. Bod 46 zo spoločnej správy sme neschválili.
Bugár, Béla, podpredseda NR SR (2018-06-25):
Prezentujme sa a hlasujme o návrhu zákona ako celku. (Hlasovanie.) Prítomných 131, za 93, proti 17, zdržalo sa 20 poslancov, 1 nehlasoval. Konštatujem, že návrh bol schválený. Teraz prosím pána poslanca Beluského, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie (tlač 1032). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 1032.)
Drucker, Tomáš, minister zdravotníctva SR (2017-05-10):
Ďakujem pekne, pekné popoludnie. Vážený pán predsedajúci, vážení, panie poslankyne, páni poslanci, cieľom návrhu zákona je zosúladiť národné právne predpisy v oblasti pitnej vody s novou smernicou Európskej komisie, ktorou sa mení smernica o kvalite vody určenej na ľudskú spotrebu. Problematiku pitnej vody upravujú aj právne predpisy rezortu životného prostredia, preto sa návrhom zákona dopĺňa aj zákon o verejných vodovodoch a verejných kanalizáciách. Nová smernica upravuje najmä požiadavky na kontrolu kvality pitnej vody s cieľom zabezpečiť zdravotne bezpečnú pitnú vodu prostredníctvom programu monitorovania a manažmentu rizík pri zásobovaní pitnou vodou. Súčasne z návrhu zákona je pripravený aj návrh vyhlášky o požiadavkách na kvalitu pitnej vody a kontrolu kvality pitnej vody, s ktorou sa nahradí doteraz platné nariadenie vlády. Návrh zákona okrem nových požiadaviek a povinností, ktoré ustanovuje smernica, definuje pojmy, upravuje kompetencie orgánov štátnej správy na úseku verejného zdravotníctva a povinnosti dodávateľov pitnej vody, ktoré boli v oblasti pitnej vody doteraz upravené nariadením vlády. Spresňuje a zjednocuje sa terminológia používaná v oblasti pitnej vody s vodárenskou terminológiou. Dopĺňajú sa tiež ustanovenia o sprístupňovaní informácie o kvalite pitnej vody a o výnimkách na použitie pitnej vody, ktorá nespĺňa limity ukazovateľov kvality, verejnosti. Návrh zákona ďalej upravuje povinnosti vlastníkov bytových budov a nebytových budov, aby zabezpečili zachovanie kvality dodávanej pitnej vody vo vlastných domových rozvodoch a problematiku kvality výrobkov prichádzajúcich do styku s pitnou vodou. Návrh zákona zohľadňuje dlhoročné skúsenosti regionálnych úradov verejného zdravotníctva pri výkone štátneho zdravotného dozoru nad hromadným zásobovaním pitnou vodou. Chcem doplniť, že na základe prvého čítania sme mali širšiu diskusiu aj s niektorými z vás a pripravili sa nejaké pozmeňovacie návrhy. Verím, že sme vysvetlili a ozrejmili súčasný návrh znenia zákona a že ho podporíte. Ďakujem veľmi pekne.
Ďurica, Ondrej, poslanec NR SR (2021-12-03):
Ďakujem za slovo. Pán kolega Tomáš, vy ste tam spomínali vo svojej rozprave, že Igor Matovič nás včera nabádal ako opozíciu, aby sme boli zodpovední, aby sme sa pridali a podporili tento návrh zákona. No ja chcem len zdôrazniť a pripomenúť, že problém s týmto návrhom zákona majú aj koaličné strany aj koaliční poslanci majú problém podporiť tento návrh zákona. A mnohí si včera ťukali na čelo, keď sme sa rozprávali o tom, ako vnímajú tento návrh. Jednoducho to nie je o tom, že by opozícia nechcela tento návrh zákona podporiť. A vôbec to nie je o tom, že by bola nezodpovedná. Veď predsa máme tu nejakú skúsenosť, máme tu nejaké prípady z minulosti, kedy sa podobné opatrenia a podobné bombastické riešenia predkladali. Opozícia ich či už kritizovala, alebo sa snažila o ich vylepšenie, alebo dávala nejaké podnety. Samozrejme, že to bolo zmetené zo stola. To znamená, že vy nehľadajte problém v opozícii. A presne tak, ako ste povedal veľmi správne, pán kolega Tomáš, opozícia je v tejto veci zodpovedná. Nie je pravda, že opozícia sa snaží všetko bojkotovať a že sa snaží za každú cenu, tak ako to Igor Matovič včera povedal, čím horšie, tým lepšie. To vôbec nie je pravda. Je veľmi jasné a zrejmé, že v tomto pléne sa podporujú dobré návrhy bez ohľadu na to, či to predkladá koalícia, alebo či to je návrh opozície. Ďakujem.
Hrnčiar, Andrej, podpredseda NR SR (2019-09-11):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
Žiga, Peter, minister životného prostredia SR (2012-12-17):
Ďakujem pekne, pani predsedajúca. Vážené pani poslankyne, vážení páni poslanci, Dohovor o ochrane a využívaní hraničných vodných tokov a medzinárodných jazier upravuje spoluprácu štátov Európskej únie a Ukrajiny v cezhraničných povodiach. Dodatok k dohovoru z roku 2003 umožňuje pripojiť sa aj štátom mimo regiónu Európskej hospodárskej komisie Organizácie Spojených národov, ak sú členskými štátmi Organizácie Spojených národov. Táto skutočnosť bola premietnutá ako dodatok k čl. 25 a 26 Dohovoru o ochrane a využívaní hraničných vodných tokov a medzinárodných jazier. Dodatok nadobudne platnosť, ak ho prijmú dve tretiny zmluvných strán dohovoru. Prijatie dodatku k Dohovoru o ochrane a využívaní hraničných vodných tokov a medzinárodných jazier je dôležitý pre štáty mimo priestoru Európskej hospodárskej komisie Organizácie Spojených národov, ktoré chcú svoje cezhraničné problémy riešiť na základe osvedčeného medzinárodného dohovoru. Dodatok k Dohovoru o ochrane a využívaní hraničných vodných tokov a medzinárodných jazier bol predmetom rokovania Výboru Národnej rady Slovenskej republiky pre pôdohospodárstvo a životné prostredie a bol schválený bez pripomienok. Verím, že predložený dodatok k dohovoru schválite a postúpite do tretieho čítania, čím Slovenská republika vyšle pozitívny signál krajinám mimo členských štátov Európskej únie. Pani predsedajúca, skončil som.
Žiga, Peter, podpredseda NR SR (2024-02-07):
Pani poslankyňa, nech sa páči, môžte v rozprave vystúpiť.
Laurenčík, Milan, podpredseda NR SR (2022-06-23):
Ďakujem, pán minister. Žiada si záverečné slovo pán spravodajca? Nech sa páči.
Šeliga, Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 123, za 14, proti 72, zdržalo sa 35, nehlasovali 2. Konštatujem, že sme sa uzniesli, že nebudeme pokračovať ani v rokovaní o tomto návrhu zákona. Ďalej budeme pokračovať hlasovaním v prvom čítaní o návrhu poslancov Kotlebu, Kotlebu, Kočiša, Krupu a Suju na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel. Je to tlač 379, bod 45. Poprosím pani poslankyňu Sulanovú z výboru pre hospodárske záležitosti, aby hlasovanie uviedla, nech sa páči. (Hlasovanie o návrhu poslancov Národnej rady Slovenskej republiky Mariana Kotlebu, Marka Kotlebu, Eduarda Kočiša, Petra Krupu a Miroslava Suju na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 379.)
Hrnčiar, Andrej, podpredseda NR SR (2019-04-04):
Prosím, prezentujme sa a hlasujme. (Hlasovanie.) Prítomných 141, za 141. Konštatujem, že sme schválili návrh zákona, ktorým sa zrušuje zákon 385/2018 Z. z. o osobitnom odvode obchodných reťazcov. Panie poslankyne, páni poslanci, vzhľadom na to, že včera v tajnom hlasovaní o návrhu na voľbu kandidátov na sudcov Ústavného súdu Slovenskej republiky (tlač 1404) nebol zvolený potrebný počet kandidátov, pristúpime k opakovanej voľbe , do ktorej postupujú všetci navrhovaní kandidáti, ktorí neboli zvolení. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, „za“, „proti“, „zdržiavam sa“. Platný je ten hlasovací lístok, na ktorom je označená alternatíva „za“ najviac u 12 kandidátov. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
P. Paška, predseda NR SR: (2007-10-25):
Nech sa páči, pani spravodajkyňa, budeme hlasovať. (Hluk v sále.)
Sárközy, Irén, poslankyňa NR SR (2018-05-10):
Ďakujem. Ďakujem pekne. Chcela by som poprosiť o opravu môjho hlasovania. V hlasovaní včera 9. 5., číslo hlasovania 12, hlasovala som za a chcela som hlasovať proti. Ďakujem pekne.
Hrnčiar, Andrej, podpredseda NR SR (2018-05-28):
Pán poslanec Adamčík.
Pellegrini, Peter, predseda NR SR (2014-12-10):
Prezentujme sa a hlasujme o tomto návrhu. (Hlasovanie.) Prítomných 132 poslancov, za bolo 47, proti 1, zdržalo sa 82, nehlasovali 2 poslanci. Návrh zákona do druhého čítania sme neschválili. Vážené panie poslankyne, páni poslanci, vyčerpali sme všetky body programu, o ktorých bolo treba hlasovať. Chcem vás informovať, že vláda Slovenskej republiky dnes doručila návrh na vyslanie príslušníkov ozbrojených síl Slovenskej republiky do operácie Resolute Support v Afganistane. Tento materiál máte v laviciach rozdaných ako tlač 1327. Pridelil som ho výboru pre obranu a bezpečnosť a zahraničnému výboru. A navrhujem, aby sme doplnili program o bod, a to o uvedenú tlač 1327 s tým, že rokovať o nej budeme zajtra, to jest vo štvrtok, po skončení bodu interpelácie poslancov. Pýtam sa, či je všeobecný súhlas s týmto návrhom. (Súhlasná reakcia pléna.) Veľmi pekne ďakujem. Po bode interpelácie zajtra prerokujeme návrh na vyslanie príslušníkov ozbrojených síl Slovenskej republiky do Afganistanu. Poprosím o slovo pána predsedu výboru Šebeja, má procedurálny návrh alebo informáciu.
Hort, Milan, podpredseda NR SR (2011-06-02):
Ďakujem, pani premiérka. A pristúpime teraz k odpovediam členov vlády, ktoré boli vylosované, od poslancov na jednotlivých členov vlády podľa vyžrebovaného poradia. Prvá otázka je od poslanca Kamila Homoľu na podpredsedu vlády a ministra financií a znie: „Vážený pán minister a podpredseda vlády, predseda SMER-u Robert Fico svojho času o kauze Privilégium vyhlásil: "Ja sa hlásim k tým 44 posteliam, napíšte to na mňa. Dobre? Kľudne povedzte, že predseda vlády preberá zodpovednosť za 44 postelí za ministerku Tomanovú, beriem to na seba." Vážený pán minister, existujú nástroje, ako dnes vymôcť takýto záslužný a nasledovaniahodný verejný prísľub bývalého premiéra, keď už aj súd rozhodol o tom, že Privilégium pani ministerky Tomanovej bol podvod a žiadať peniaze, o ktoré štát prišiel v kauze Privilégium, od pána Roberta Fica?“ Nech sa páči.
Blanár, Juraj, podpredseda NR SR (2023-03-17):
Pán poslanec Vons, môžete reagovať na faktické poznámky.
Ďurica, Ondrej, poslanec NR SR (2023-01-26):
Ďakujem. Pán kolega, musím s vami súhlasiť v jednej takej zásadnej veci, ktorá má potom vplyv aj na celkový vývoj politickej situácie, aj na to, ako funguje, rokuje a vôbec prijíma zákony parlament. Vy ste spomenul, že bol by ste rád, keby v budúcnosti mal parlament svoju odbornosť a úroveň, a to je presne to, čo sa stalo, že parlament stratil úroveň, a tým, akí poslanci sa dostali do lavíc vládnych poslancov a akým spôsobom hlasovali pri mnohých, mnohých zákonoch, jednoducho tým prišlo k určitým zmenám aj v legislatíve, aj v politickej rovine, aj v občianskej alebo spoločenskej rovine, aj v atmosfére ako takej, a to je jednoducho dôsledok a dopad toho, čo si ľudia zvolili v posledných parlamentných voľbách. Mnohí povedali, že dali hlas Pročkovi alebo Matovičovi, keď ste sa ich pýtali, tak povedali, že preto, aby bola sranda a dnes, dnes to, samozrejme, ľutujú a dnes sú nešťastní a radi by túto svoju chybu opravili a radi by sa, radi by sa svojím pričinením postarali o to, aby na Slovensku boli pomery iné. Dnes, samozrejme, nemajú, nemajú tú možnosť, resp. do budúcna tú možnosť stratili práve tým, že im toto torzo vlády zobralo referendum. A ešte ste spomenuli jednu, jednu zaujímavú myšlienku, a to je termín predčasných volieb a postoj Borisa Kollára k tomuto termínu. Pravda je taká, že ten nešťastný Matovič nielen, nielenže dobačoval tú vládu a dostal Slovensko tam, kam ho dostal, on má ešte tú zvláštnu vlastnosť, že on ešte tým svojím pôsobením na politickej scéne, a tým ako všetko ovláda, organizuje, on potápa aj ostatné politické strany, ktoré s ním tvorili minulú, minulú koalíciu. A toto by si mali uvedomiť tieto strany, že jednoducho týmto, týmto stagnovaním a naťahovaním času len, len strácajú.
Bugár, Béla, podpredseda NR SR (2019-10-18):
Nech sa páči, prezentujme sa a hlasujme. (Hlasovanie.) Prítomných 131, za 91, proti 17, zdržalo sa 22 poslancov, 1 nehlasoval. Sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči.
Šuca, Peter, poslanec NR SR (2019-03-27):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
P. Miššík, poslanec: (2005-06-23):
Pozmeňujúci návrh podal pán poslanec Miklušičák. Prosím, pán predseda, dajte o ňom hlasovať.
M. Sabolová, poslankyňa: (2006-12-08):
Chcem upozorniť aj na to, že sme zvýšili dolnú hranicu možnosti asignácie dane na 100 korún u fyzických osôb, pričom mnohé tieto neštátne subjekty práve z týchto malých dvadsaťkorunových a o niečo vyšších asignácií získavali prostriedky, aby nejakým spôsobom vykryli tieto služby, a čo je veľmi vážna vec, že si mnohokrát neuvedomujú, a teraz celé VÚC, to nejde len o predsedov, ale o celé poslanecké zbory, že predsa neštátny subjekt, ak poskytuje službu v ústavnej starostlivosti alebo v starostlivosti, kde má počet klientov, on z roka na rok, ak má uzavretú zmluvu, nemôže predsa tých ľudí prepustiť, sú to ľudia na okraji, sú to ľudia, ktorí nemajú kde ísť, a keď dostane neštátny subjekt menej prostriedkov, jednoducho on nemôže prepustiť klienta na ulicu. A stáva sa, že ak dostane 50 % predchádzajúceho roku, alebo ak v roku 2007 majú dostať 50 % prostriedkov z roku 2006, je to neúnosné a toto považujem za nesociálne, ak to vykonávajú predstavitelia tejto... (Prerušenie časomierou.)
Bugár, Béla, podpredseda NR SR (2019-10-15):
Otváram rozpravu v rámci tretieho čítania . Konštatujem, že do rozpravy sa nehlási nikto. Vyhlasujem ju za skončenú. Nech sa páči, záverečné hlasovanie.
Senko, Ján, poslanec NR SR (2017-12-06):
Pán minister, oceňujem vaše vystúpenie, ozaj treba hovoriť o týchto veciach, aby ľudia počuli na Slovensku to, čo je pravda, nie to, čo rozpráva tu opozícia a zavádza verejnosť. Ľudia, ktorí majú alebo mali možnosť vidieť vaše vystúpenie, to určite ocenia, hoci v tejto chvíli neviem, ako celá táto schôdza, jej priebeh bude prezentovaný v médiách cez ich vyvážené takzvané spravodajstvá, na to si počkáme, uvidíme. Ale treba hovoriť normálne o ďalších veciach, ktoré sú zamlčané aj zo strany médií, aj zo strany opozície, aj zo strany pána Rajtára, čo sa týka napríklad aj vratiek DPH pre pána Bašternáka, v ktorom období sa to robilo. Prvá v roku 2005, SMER nebol vo vláde, v roku vo februári 2011 vo výške takmer 3 578-tisíc eur, to vtedy tiež SMER nebol vo vláde, v roku 2012 v marci, keď končilo obdobie vlády Ivety Radičovej, vratka vo výške 1 974-tisíc takmer, vtedy tiež nebol vo vláde SMER – sociálna demokracia. Hovorme o tomto pravdu, aby sa verejnosť dozvedela, pretože tu sa zamlčiavajú informácie a verejnosť je zo strany opozície a čiastočne aj médií neinformovaná. (Potlesk.)
Grendel, Gábor, podpredseda NR SR (2021-05-10):
Dve faktické poznámky na vystúpenie pána poslanca. Ako prvý pán poslanec Benčík.
J. Buček, poslanec: (2005-03-17):
Národná rada Slovenskej republiky uznesením č. 1472 z 3. februára 2005 pridelila návrh poslancov Národnej rady Slovenskej republiky Roberta Kaliňáka a Romana Vavríka na vydanie zákona, ktorým sa dopĺňa zákon č. 124/1992 Zb. o Vojenskej polícii v znení neskorších predpisov, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Oba výbory, ktoré návrh prerokovali, súhlasili s ním a odporučili Národnej rade Slovenskej republiky návrh zákona schváliť s týmito pripomienkami: 1. V článku I prvý bod: v navrhovanom § 1 sa vypúšťa odsek 2, súčasne sa zrušuje označenie odseku 1. Ide o duplicitu. Ústavnoprávny výbor Národnej rady Slovenskej republiky, gestorský výbor odporúča schváliť. 2. V čl. IV sa slová „1. marca 2005“ nahrádzajú slovami „1. mája 2005“. Vzhľadom na doterajší legislatívny proces by nebolo možné dodržať navrhovaný termín účinnosti 1. marca 2005. Výbor Národnej rady Slovenskej republiky pre obranu a bezpečnosť ako gestorský výbor odporúča schváliť. Gestorsky výbor odporúča o pozmeňujúcich a doplňujúcich návrhoch hlasovať takto: o bodoch 1 a 2 hlasovať spoločne a tie schváliť. Gestorsky výbor na základe stanovísk výborov k návrhu poslancov Národnej rady Slovenskej republiky Roberta Kaliňáka a Romana Vavríka na vydanie zákona, ktorým sa dopĺňa zákon č. 124/1992 Zb. o Vojenskej polícii v znení neskorších predpisov, vyjadrených v ich uzneseniach uvedených pod bodom III tejto správy a stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k návrhu poslancov Národnej rady Slovenskej republiky Roberta Kaliňáka a Romana Vavríka na vydanie zákona, ktorým sa dopĺňa zákon č. 124/1992 Zb. o Vojenskej polícii v znení neskorších predpisov, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 347 na jeho 52. schôdzi. Prosím, pán predsedajúci, otvorte rozpravu k tomuto návrhu.
Brixi, Otto, poslanec NR SR (2013-10-23):
Ďakujem pekne, pani predsedajúca. Ja sa vyjadrím tak ako už aj predtým z pohľadu človeka, ktorý pre väčšinu slovenských veľkých zväzov organizoval nadnárodné športové podujatia. A teda by som bol veľmi nerád, ak by sme obmedzovali takýto zákon primárne len na jeden športový zväz, a to Slovenský futbalový zväz, lebo problémových návštevníkov a fanúšikov máte všade. A ja som, hovorím z vlastnej skúsenosti, videl, kde som vtedy ako konzultant robil, na štadióne v Košiciach, keď proti košickým Good Angels hralo jedno poľské mužstvo. Zápas bol vyhodnotený Policajným zborom ako vysoko rizikový. A za takých fanúšikov, ktorí z tohto poľského mesta prišli, by sa nemuseli hanbiť ani v hocijakom anglickom futbalovom klube, nehovoriac o tom, čo sa dialo potom v meste. Čo sa týka toho veku 25 rokov, o ktorom si, Igor, hovoril, tak pokiaľ ja mám vedomosť, tak sa jedná iba o obmedzenie veku pri hlavnom organizátorovi. A to je človek, ktorý by mal mať nielen nejakú osobnú, ale už aj profesionálnu skúsenosť. A tú jednoducho nie je možné získať v mladšom veku. Treba si uvedomiť, že tento človek nesie zodpovednosť za množstvo iných ďalších podriadených, ktorí nie sú v úlohe hlavného organizátora, a teda môžu to byť pri veľkých zápasoch desiatky až stovky ľudí, čiže tento človek by fakt mal mať už nejakú dostatočnú empíriu a hlavne zodpovednosť za to, aby mohol takéto podujatia z hľadiska usporiadateľskej služby strážiť. Čo sa týka ešte ochrany na štadiónoch v súvislosti s používaním Policajného zboru, treba povedať, že ten je používaný v zmysle zákona o Policajnom zbore výlučne pri rizikových športových podujatiach, a teda nie je možné pri takýchto podujatiach splnomocniť žiadneho organizátora alebo usporiadateľa na to, aby nahrádzal kompetencie Policajného zboru. Nie je možné, aby akákoľvek súkromná bezpečnostná služba ani akýkoľvek iný subjekt vykonával donucovacie zásahy na štadiónoch, mimo toho aj to, čo sa týka zadržania, obmedzenia slobody, okrem Policajného zboru. Ten Policajný zbor je na to, aby plnil tieto úlohy. Ďakujem.
Zmajkovičová, Renáta, podpredsedníčka NR SR (2014-06-12):
Ďakujem, pán minister. Čas určený na hodinu otázok uplynul, končím tento bod programu.
Grendel, Gábor, podpredseda NR SR (2022-05-19):
Takže, dámy a páni, ďakujem pekne, prerušujem schôdzu do zajtrajšej deviatej hodiny rannej. (Prerušenie rokovania o 19.11 hodine.) 149
Nachtmannová, Oľga, poslankyňa NR SR (2013-10-23):
Ďakujem za slovo. Vážená pani podpredsedníčka, vážený pán minister, vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky uznesením z 11. septembra 2013 č. 764 sa uzniesla prerokovať vládny návrh zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov (tlač 618), v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatoval, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská Ústavnoprávny výbor Národnej rady Slovenskej republiky v uznesení č. 326 z 9. októbra 2013, Výbor Národnej rady Slovenskej republiky pre hospodárske záležitosti v uznesení č. 204 z 8. októbra 2013 a Výbor Národnej rady Slovenskej republiky pre vzdelávanie, vedu, mládež a šport v uznesení č. 93 zo 14. októbra 2013, v ktorých zhodne odporúčajú návrh zákona schváliť. Z uznesení výborov nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť. Spoločná správa výborov Národnej rady Slovenskej republiky o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport ako gestorského výboru z 15. októbra 2013 č. 99. Týmto uznesením ma výbor poveril, aby som na schôdzi Národnej rady Slovenskej republiky informovala o výsledku rokovania výborov, stanovisku a návrhu gestorského výboru. A zároveň ma poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Ďakujem, pani podpredsedníčka, skončila som, prosím, otvorte rozpravu k návrhu zákona.
Figeľ, Ján, podpredseda NR SR (2014-10-30):
Nech sa páči, Daniel Lipšic s reakciou.
Paška, Pavol, predseda NR SR (2012-10-24):
(Hlasovanie.) 140 prítomných, 121 bolo za, 1 proti, 17 sa zdržali, 1 nehlasoval. Sme v treťom čítaní , otváram rozpravu. Nie je záujem o rozpravu, vyhlasujem ju za skončenú a budeme hlasovať. Pán spravodajca.
Goga, Pavol, poslanec NR SR (2018-05-11):
Ďakujem. Prosím, pán podpredseda, dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od prerokovania návrhu zákona v prvom čítaní. Prosím, dajte hlasovať.
M. Číž, podpredseda NR SR: (2008-02-08):
Otváram všeobecnú rozpravu. Písomnú prihlášku do rozpravy som nedostal. Takže sa pýtam, kto sa hlási ústne? Pán poslanec Brocka, pani poslankyňa Klára Sárközy, pán poslanec Markovič. Pokiaľ je to všetko, uzatváram možnosť prihlásiť sa do rozpravy ústne. A slovo odovzdávam pánovi poslancovi Brockovi.
Paška, Pavol, predseda NR SR (2013-05-14):
Hlasujeme. (Hlasovanie.) 142 prítomných, 109 bolo za, 1 proti, 31 sa zdržalo, 1 nehlasoval. Návrh zákona do druhého čítania sme schválili. Ďalej.
L. Köteles, poslanec: (2002-06-25):
I. Presperín, podpredseda NR SR: Áno. (Hlasovanie.) Prítomných 111 poslancov, 99 za, 1 proti, 10 sa zdržalo, 1 nehlasoval. Tieto návrhy zo spoločnej správy sme schválili. Ďalej.
Sulík, Richard, podpredseda vlády a minister hospodárstva SR (2020-12-10):
To z dôvodu takého, že reštaurácie sú súčasťou cestovného ruchu a rieši sa to ako celok a cestovný ruch patrí pod dopravu.
Galko, Ľubomír, poslanec NR SR (2015-12-01):
Ďakujem pekne. Ďakujem za faktické poznámky a budem reagovať len na pani poslankyňu Vaľovú. No vy ste povedali, že ste boli celkom mimo z toho. Musím konštatovať, že to nebolo prvýkrát, čo ste taká boli. Vy bývate dosť často taká. A k tej vašej nejakej výhrade. Vy nie ste len zlodejka, vy ste aj podvodníčka. Vy ste tam kšeftovali s dotáciami, prosím vás pekne. Ja som žiaden taký blog nestiahol. Stiahla ho redakcia, pretože sa jednoducho rozhodla, že nepôjde s vami do súdneho sporu. Vy ste podvodníckym spôsobom tam kšeftovali aj s kolegyňou Tomanovou a tam s tým starostom. A kšeftovali ste s dotáciami. O čom tu rozprávate? Vy sa môžete hanbiť. Vy poviete, aby som ja išiel medzi ľudí. Ja keď idem medzi ľudí, tak mne ľudia podávajú ruku aj na východe. Vy keď idete medzi ľudí, tak si ich tam najprv starostlivo vyfiltrujete, pretože by vás inak vyťahali za uši, vy podvodníčka. Ďakujem pekne. (Reakcie z pléna.)
Jurinová, Erika, podpredsedníčka NR SR (2014-12-11):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa neprihlásil nikto ústne. Vyhlasujem všeobecnú rozpravu za skončenú. A pýtam sa pána navrhovateľa, či chce niečo povedať. Pán spravodajca? Rovnako nie. Prerušujem rokovanie o tomto bode programu. Ďalej nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov . Návrh zákona má parlamentnú tlač 1195. Návrh na jeho pridelenie na prerokovanie výborom je v rozhodnutí č. 1205. Dávam slovo pánovi poslancovi Jánovi Mičovskému, aby za skupinu poslancov návrh zákona uviedol.
Bugár, Béla, podpredseda NR SR (2016-09-22):
Nech sa páči, prezentujme sa a hlasujme o tomto návrhu. (Hlasovanie.) Prítomných 135 poslancov, za 61, zdržalo sa 72, 2 nehlasovali. Konštatujem, že návrh uznesenia nebol schválený. Takže, vážené panie poslankyne, páni poslanci, budeme teraz pokračovať v prerušenom rokovaní, s faktickými poznámkami desiati poslanci. Pán poslanec Petrák, nech sa páči. (Pokračovanie rokovania zlúčenou rozpravou o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 211, a o návrhu poslancov Národnej rady Slovenskej republiky Petra Osuského, Ondreja Dostála a Branislava Gröhlinga na vydanie zákona, ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 201.)
Laurenčík, Milan, podpredseda NR SR (2021-12-03):
Ďakujem, pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre sociálne veci, predsedovi tohto výboru pánovi poslancovi Vladimírovi Ledeckému, aby informoval Národnú radu o výsledku rokovania výborov o tomto návrhu zákona a aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za návrh 21, proti 72, zdržalo sa 46 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím spravodajcu, ktorého určil navrhnutý gestorský výbor pre financie a rozpočet, poslanca Ivana Mikloša, aby uviedol hlasovanie v prvom čítaní o návrhu poslancov Ivana Štefanca a Pavla Freša na vydanie zákona, ktorým sa mení zákon č. 595/2003 o dani z príjmov. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Ivana Štefanca a Pavla Freša na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 637.)
Laššáková, Jana, podpredsedníčka NR SR (2014-04-02):
Ďakujem pekne, pán poslanec. Zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Štefanovi Kuffovi. Nech sa páči, pán poslanec.
Laššáková, Jana, podpredsedníčka NR SR (2013-06-17):
Na vystúpenie pána poslanca dvaja páni poslanci s faktickými poznámkami. Končím možnosť prihlásiť sa s faktickými poznámkami. Nech sa páči, pán poslanec Mičovský.
Figeľ, Ján, podpredseda NR SR (2012-09-14):
Pán minister, ešte budete mať záverečné slovo, prípadne nejakú poznámku tam máte. Ďakujem pekne. S faktickými – pán poslanec Štefanec.
Grendel, Gábor, podpredseda NR SR (2023-02-01):
Na vystúpenie pána poslanca Fica evidujem... (reakcia z pléna), áno, je tam pán poslanec Dostál, čiže dohromady jedenásť faktických poznámok, pán Dostál ako posledný. Končím možnosť prihlásiť sa s ďalšími. Ako prvý pán poslanec Peter Osuský.
Hrnčiar, Andrej, podpredseda NR SR (2017-05-19):
Reakcia – pani poslankyňa Jurinová.
Blanár, Juraj, podpredseda NR SR (2021-05-05):
Na vaše vystúpenie evidujem osem faktických poznámok. Ako prvý pán poslanec Ľuboš Blaha.
Brocka, Július, poslanec NR SR (2011-10-19):
Áno, len pripomínam členom výboru pre sociálne veci, že teraz bude rokovanie výboru.
Antal, Peter, poslanec NR SR (2017-09-12):
Ďakujem pekne za slovo. Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Lišková, Iveta, poslankyňa NR SR (2011-03-31):
Dobrý deň, ďakujem za slovo. Vážený pán predsedajúci, vážené panie poslankyne, vážení páni poslanci, vážená pani premiérka, vážení páni ministri, dovoľte mi predniesť spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou medzi Európskym spoločenstvom a jeho členskými štátmi na jednej strane a Juhoafrickou republikou na strane druhej, ktorou sa mení a dopĺňa Dohoda o obchode, rozvoji a spolupráci, tlač č. 208. Návrh na vyslovenie súhlasu Národnej rady Slovenskej republiky s dohodou pridelil predseda Národnej rady Slovenskej republiky svojím rozhodnutím č. 237 z 28. januára 2011 na prerokovanie: Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbory, ktorým bol materiál pridelený, prerokovali tento v určenej lehote. Ústavnoprávny výbor Národnej rady Slovenskej republiky uznesením z 8. marca 2011 č. 133 a Zahraničný výbor Národnej rady Slovenskej republiky uznesením zo 17. marca 2011 č. 49 odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť s dohodou súhlas a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov a poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou medzi Európskym spoločenstvom a jeho členskými štátmi na jednej strane a Juhoafrickou republikou na strane druhej, ktorou sa mení a dopĺňa Dohoda o obchode, rozvoji a spolupráci a rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá ma prednosť pred zákonmi. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s dohodou vrátane návrhu na uznesenie Národnej rady Slovenskej republiky bola schválená uznesením gestorského výboru zo 17. marca 2011 č. 56. Ďakujem pekne. Pán predsedajúci, otvorte, prosím, rozpravu k tomuto bodu rokovania.
Dubačová, Viera, poslankyňa NR SR (2016-04-27):
To bol potlesk, to nebola moja reč, takže štyri sekundy naspäť. Dobre. Ďakujem pekne. Ja by som sa chcela veľmi pekne poďakovať pánovi poslancovi Dostálovi, pánovi poslancovi Osuskému, Grendelovi, Budajovi a som presvedčená, ja som nebola doteraz v nijakej vláde, som presvedčená, že tento, a pánu poslancovi Poliačikovi, že tento návrh zákona je veľmi užitočný. Ja som bola medzi ľuďmi, počúvala som ich názory. Myslím si, že je veľmi dôležité, že dnes vlastne tento návrh zákona bol predložený. Po všetkých tých predchádzajúcich rozpravách by som k tomu Solženicynovi pridala ešte možno, Fraňa Šrámek, „života bído, přec tě mám rád“. Ďakujem, páni poslanci, a teším sa na spoluprácu. Budem ho podporovať, tento zákon.
Číž, Miroslav, podpredseda NR SR (2015-09-23):
Teraz máme minútu, máme minútu. Pán minister, asi už prerušíme a budeme pokračovať... Takže kolegyne, kolegovia, vzhľadom na to, že sa blížime k 13.00 hod., čo znamená prerušenie rokovania na obedovú prestávku, takže prerušujem rokovanie o tomto bode programu a stretneme sa všetci o 14.00 hod. (Prerušenie rokovania o 12.58 hodine.) (Pokračovanie rokovania o 14.00 hodine.)
Osuský, Peter, poslanec NR SR (2019-06-19):
Ďakujem pekne, pán predsedajúci. Trošku mi tá situácia pripomína situáciu z tohto parlamentu pred niekoľkými rokmi, keď som podával návrh novely zákona o povinnom hlásení pobytu občanov. Vtedy ministerstvo zastupujúci minister Kaliňák mi of records pošuškal vlastne tam predkladajúcemu, no však my tie pokuty nevymáhame. Je to presne to isté. Tí občania, ktorí na nejakých cestách po svete nehlásili zmeny svojej polohy, vlastne tiež sa dopúšťali porušenia zákona, o ktorom minister vnútra, ktorý to mal na starosti, povedal, ale my to nevymáhame. Na čo je zákon, ktorý sa nevymáha, na čo je zbytočné ustanovenie? Samozrejme, osud toho môjho návrhu, tej novely bol taký ako všetkých ďalších, ako hovorí tu kolega, že tu nejde o to, kto, a aj iní vedia napísať, no celkom jednoducho o pár mesiacov vládna koalícia urobila tú zmenu, o ktorú som ja vtedy žiadal, ale urobila to vo svojich farbách a mne to tiež srdce netrhalo, ja som rád, že tá zmena je a že sme to urobili tak, ako to majú v krajinách naokolo. A toto je to isté. Nejde o to, kto bol prvý, ide o to riešiť vec, ktorá je vo svojej podstate smiešna. Aby som niekoho mal za priestupníka, ale zároveň ho nesankcionoval. Čo to je?
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 131 poslancov, za 86, proti 9, zdržalo sa 36. Konštatujem, že tento návrh sme schválili. Ďalej budeme hlasovať o bode 14 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní bezpečnostnej rady (tlač 1352). Prosím spravodajcu z výboru pre obranu a bezpečnosť poslanca Lukáša Kyselicu, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení neskorších predpisov , tlač 1352.)
Baláž, Radovan, poslanec NR SR (2016-09-08):
Ďakujem pekne za slovo. Pani kolegyňa, k vášmu návrhu, ktorý ste dali, alebo k vášmu vystúpeniu ma najviac zaujalo to, čo ste na začiatku rozprávali, a to spôsob doručenia toho návrhu. Každý z nás, aj z koaličných poslancov, mal 5 dní na to, aby vedel nejaké pripomienky poslať. Kto chcel, poslal, kto nechcel, neposlal. Naozaj sme v prvom čítaní, máme pred sebou ešte druhé čítanie a akékoľvek pripomienky, ktoré máte, ale naozaj reálne veci, lebo stále tu spomínate nejaké kauzy, špinavosti a, neviem, čokoľvek, naozaj konkrétne veci, ktoré máte, dajte na papier a môžeme sa o tom v druhom čítaní baviť. Neviem, prečo nepoviete konkrétne veci aj s tým vaším návrhom, ako by ste to chceli zmeniť, a potom sa môžme o tom pobaviť. To, čo ste spomenuli pani Nicholsonovú, iba na dôvetok, stačí si prečítať tú komunikáciu, ktorá bola včera zverejnená, tá esemesková, a každému je jasné, kde tá pravda je. Ďakujem.
Žiga, Peter, podpredseda NR SR (2024-09-10):
Ďakujem pekne, pán predseda. Otváram rozpravu o tomto bode programu. Chcem sa opýtať, či sa chce niekto prihlásiť do rozpravy. Písomne som nedostal žiadnu prihlášku, teraz sa pýtam, či sa chce do rozpravy niekto prihlásiť ústne. Končím možnosť prihlásiť sa do rozpravy ústne a vyhlasujem rozpravu za skončenú. Predseda Mandátového a imunitného výboru predniesol návrh uznesenia Národnej rady, preto dávam o tomto návrhu uznesenia hlasovať. Prezentujte sa a hlasujte. Hlasujme. (Hlasovanie.) 140 prítomných, 138 za, 2 nehlasovali. Konštatujem, že sme navrhované uznesenie schválili. Teraz prosím pána Karola Galeka, aby sa dostavil do rokovacej sály, pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Karola Galeka, aby predstúpil pred rečnícke miesto a zložil Ústavou Slovenskej republiky predpísaný sľub. Teraz prosím podpredsedu Národnej rady Tibora Gašpara, aby prečítal ústavné znenie sľubu poslanca, zároveň prosím všetkých prítomných, aby počas skladania sľubu stáli.
M. Číž, podpredseda NR SR: (2008-04-01):
Teraz má slovo pán poslanec Fronc.
Číž, Miroslav, podpredseda NR SR (2015-11-25):
Ďakujem pekne, takže pán poslanec Fronc, skutočne budem so smútkom v duši obedovať, že teda ste mali tento pocit, dám na to pozor. Ďakujem pekne. Takže prerušujem rokovanie o tomto bode programu a dobrú chuť. A o štrnástej hodine budeme pokračovať v rozprave, vystúpi pán poslanec Érsek a pripraví sa pán poslanec Poliačik. (Prerušenie rokovania o 12.00 hodine.) (Pokračovanie rokovania o 14.00 hodine.)
Vašečka, Richard, poslanec NR SR (2018-02-09):
Na pána ministra Kaliňáka, ktorý si ...
Kuriak, Milan, poslanec NR SR (2023-06-23):
Veľmi zlú robotu robí? (Reakcia navrhovateľky.) Aha, tak zlú robotu. Veď dobre, tak to už vy viete, že akú zlú robotu. Povedali ste to ako odborníčka na zdravotníctvo. Dobre, už idem, už idem teda k veci. A preto som sa opýtal, lebo asi nie každému prišiel list, lebo ja osobne, ja som sa iba dozvedel z médií, mi vyskočil, neviem, či na Facebooku, alebo kde, že práve sa z toho Úradu pre dohľad nad zdravotnou starostlivosťou prišiel každému poslancovi list... Vám prišiel? (Reakcia navrhovateľky.) Tak, ale videli ste ho, alebo...? (Reakcia navrhovateľky.) Áno, ja len, ja len len preto, lebo dneska, dneska som si ešte overoval, že či náhodou iba mne sa stratil, potom mi ho asistent dohľadal, lebo ja som ho nevedel nájsť, ale tiež mu chvíľku trvalo, tak som ho poprosil, že nech mi ho prepošle, tak sa mi potvrdilo to, čo som zachytil v médiách, čo ma trošku šoklo, lebo ja sa snažím dosť tak precízne poštu kontrolovať, tak pani Renáta Blahová, predsedníčka Úradu pre dohľad nad zdravotnou starostlivosťou zaslala každému poslancovi list. (Ruch v sále.) No tu, tu pán kolega Peter Vons krúti, že nie, Monika Kavecká áno, ale skontrolujte si poštu, no aj keď ho, nejdem sa ja ponáhľať, lebo keď ho nestihnem, tak určite si dohľadáte, dáte si tú námahu, je dosť dlhý, tak asi, no a už som stratil tri minúty skoro, tak začnem tým listom. Vážená pani... (Ruch v sále.) Pán predsedajúci, vráťte mi čas, prosím vás. (Prerušenie vystúpenia predsedajúcim.)
Gröhling, Branislav, poslanec NR SR (2023-12-18):
Juraj, ďakujem veľmi pekne za tvoje vystúpenie. Ty si tak nadhodil takú otázku, že aké ministerstvá by táto vláda mohla ešte vymyslieť. Myslím si, že si to tak akože opatrne naznačil. No ale však poďme si to rozobrať a poďme túto Pandorinu skrinku otvoriť úplne. Ja som si pozeral, že aké sme mali ministerstvá na Slovensku, ktoré fungovali, a najviac ma zaujal rok 1991, kedy fungovalo Ministerstvo hospodárstva Slovenskej republiky. To funguje aj dnes, ale mali sme ministerstvo pre hospodársku stratégiu, ministerstvo obchodu a cestovného ruchu, to už máme tri ministerstvá, ktoré riešili tú istú agendu, ale ešte sme mali aj ministerstvo priemyslu. Čiže štyri ministerstvá, ktoré riešili takú príbuznú agendu. A okrem toho ešte existovalo že ministerstvo pre správu a privatizáciu národného majetku, ministerstvo lesného a vodného hospodárstva. A si predstavte, že, prosím vás, toto ministerstvo bolo oddelené od ministerstva poľnohospodárstva a výživy. Okrem toho bolo ministerstvo kontroly a ďalšie ministerstvo výstavby a stavebníctva. A v deväťdesiatom štvrtom, a to je taký typ tejto koalícii, sme mali ministerstvo dopravy, pôšt a telekomunikácií. A ja si viem predstaviť normálne, že by mohli prísť s ďalším zákonom a zmenou, že by vytvorili ministerstvo pre poštu. To by sa pánovi predsedovi SNS veľmi páčilo. Je veľmi smutné, že keď sa chce, tak sa dá vymyslieť úplne všetko a vymyslieť sa dajú aj takého zbytočné ministerstvá. Otázkou je, že čo tieto ministerstvá aj do budúcna prinesú Slovensku a koľko hlavne nás všetkých občanov to bude stáť.